אחרי ארבע שנים, הודיע השדרן והמגיש הפופולרי אראל סגל למנהלי 'ערוץ 20', על עזיבתו, כך מדווח אלכסנדר כץ באתר 'אייס'.
בערוץ החלו לתור אחר מגישים פוטנציאלים שיחליפו את סגל אשר הגיש שתי תכניות. בשלב זה טרם פורסמה זהותו של המחליף.
השבוע צייץ כתב התרבות של ynet רן בוקר בחשבון הטוויטר שלו, "אראל סג"ל במגעים עם התאגיד. על הפרק: תוכנית טלוויזיה חדשה עם קלמן ליבסקינד".
עבור 'ערוץ 20' מדובר במכה קשה, שכן סגל היה הפנים של הערוץ מיום הקמתו בשנת 2014, הוא החל בהגשת התוכנית 'הפטריוטים' - פרלמנט של אנשי תקשורת שעסק מידי ערב בנושאים הבוערים שעל סדר היום, אולם לפני כחצי שנה, התוכנית ירדה מהאוויר בשל חוסר רייטינג. לאחר מכן, החל סגל להגיש תוכנית אירוח בצוותא עם חברו הקרוב העיתונאי שמעון ריקלין, תוכנית המשודרת מידי ערב נכון להיום.
סגל, מהעיתונאים היותר מוכרים ומוערכים בציונות הדתית, מגיש כיום גם תכנית ברדיו ללא הפסקה 103FM וכותב טור פובליציסטי מידי סופ"ש בעיתון 'מעריב'.
אראל סגל הוא עיתונאי אמיץ ובעל יושרה עיתונאית יוצאת דופן, וידע עשיר ומרשים ,שאינו מהסס לבעוט במיינסטרים ובתרבות הפוליטיקלי קורקט והצביעות התקשורתית.. יצר עיתונאות שונה ופורצת דרך , חושף עוולות מושתקות ונותן ביטוי לימין הישראלי, שחסר בתקשורת הישנה. מכה קשה מאוד לערוץ.